αρχοντος μελισσιωνος μηνος ιλαιου επι τοισδε απεδοτο δαμοκρατεια δαμοχαριος δελφις τωι απολλωνι τωι πυθιωι σωμα γυναικειον αι ονομα σωσιχα τιμας αργυριου μναν τριων ωστε παραμειναι ετη εξ φερουσαν του ενιαυτου εκαστου ημιμναιον. ει δε τι κα παθη δαμοκρατεια φερετω σωσιχα το ημιμναιον καλλειδα γοργιππου η ωι κα δαμοκρατεια παραταξη. αρξει δε του χρονου μην ο απελλαιος ο επι ξενοχαρεος. ει δε κα διεξελθωντι τα εξ ετη ελευθερα εστω σωσιχα τον παντα βιον κυριευουσα αυσαυτας καθως επιστευσε σωσιχα τωι θεωι ταν ωναν. βεβαιωτηρ ξενοστρατος ει κα κατενεγκη το αργυριον. ει δε τις κα απτηται σωσιχας επι καταδουλισμωι βεβαιον παρεχετω τωι θεωι ταν ωναν α τε αποδομενα δαμοκρατεια και ο βεβαιωτηρ ξενοστρατος. ει δε κα μη παρεχωντι βεβαιον ταν ωναν πρακτιμοι οντω τωι θελοντι υπερ τον θεον κατα τον νομον. ομοιως δε και οι παρατυχοντες κυριοι οντω συλεοντες ως ελευθεραν ουσαν αζαμιοι οντες και ανυποδικοι πασας δικας και ζαμιας. μαρτυροι τοι ιερεις του απολλωνος αθαμβος αμυντας και τοι αρχοντες ανδρονικος πραξιας αριστιων ιδιωται δαμοχαρης ηρυς καλλικων κλευφανης καλλιερος.
Phokis — Delphi — 176 BC
 176 BC